kardosdrur/scandi-wiki huggingface dataset:
Jiuquan

Jiuquan (酒泉市, pinyin: Jiǔquán) er et bypræfektur i provinsen Gansu i Folkerepublikken Kina. Det har et areal på 179.744 km² og en befolkning på 962.000 (2002).

Trafik
Kinas rigsvej 312 går gennem området. Den begynder i Shanghai og ender ved grænsen mod Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Administrative enheder

Jiuquan består af et bydistrikt, to byamter, to amter og to autonome amter.
Bydistriktet Suzhou (肃州区), 3.349 km²,
Byamtet Yumen (玉门市), 13.500 km²,
Byamtet Dunhuang (敦煌市), 26.960 km²,
Amtet Jinta (金塔县), 14.663 km²,
Amtet Guazhou (瓜州县), 23.150 km²,
Det autonome amt Subei for mongolere (肃北蒙古族自治县), 66.748 km²,
Det autonome amt Aksay for kasakher (阿克塞哈萨克族自治县), 31.374 km².

Etnisk sammensætning (2000)

Eksterne henvisninger 

http://www.astronautix.com/sites/jiuquan.htm

Byer i Gansu
Bypræfekturer i Gansu
Qingyang (Gansu)

Qingyang (庆阳市; pinyin: Qìngyáng Shì) er et bypræfektur i den kinesiske provins Gansu. Qingyang er det østligste præfektur i Gansu provinsen og kaldes nogen gange på kinesisk "Longdong" (陇东). Mod norvest ligger Ningxiaprovinsen og mod øst Shaanxi. Præfekturet ligger ved den Den gule flod.

Administrative enheder 
Qingyang har et areal på 27.119 km² og der er 2.550.000 indbyggere (2004); Den består af et bydistrikt og syv amter:

 Bydistriktet Xifeng – 西峰区 Xīfēng Qū ; 996 km², 330.000 indbyggere, Regierungssitz in der Jiulong nanlu 九龙南路;
 Amtet Qingcheng – 庆城县 Qìngchéng Xiàn ; 2.673 km², 320.000 indbyggere, hovedbyen er Qingcheng 庆城镇;
 Amtet Huan – 环县 Huán Xiàn ; 9.236 km², 340.000 indbyggere, hovedbyen er Huancheng 环城镇
 Amtet Huachi – 华池县 Huáchí Xiàn ; 3.776 km², 130.000 indbyggere, hovedbyen er Rouyuan 柔远镇
 Amtet Heshui – 合水县 Héshuǐ Xiàn ; 2.976 km², 170.000 indbyggere, hovedbyen er Xihuachi 西华池镇
 Amtet Zhengning – 正宁县 Zhèngníng Xiàn ; 1.329 km², 230.000 indbyggere, hovedbyen er Shanhe 山河镇
 Amtet Ning – 宁县 Níng Xiàn ; 2.633 km², 520.000 indbyggere, hovedbyen er Xinning 新宁镇
 Amtet Zhenyuan – 镇原县 Zhènyuán Xiàn 3.500 km², 510.000 indbyggere, hovedbyen er Chengguan 城关镇.

Byer i Gansu
Bypræfekturer i Gansu
Mexicos fodboldlandshold

Mexicos fodboldlandshold er det nationale fodboldhold i Mexico. Det administreres af Federación Mexicana de Fútbol Asociación (FEMEXFUT). Holdet er det historisk stærkeste i Nordamerika, og har otte gange vundet det nordamerikanske mesterskab CONCACAF Gold Cup. Holdet har desuden hele 13 gange deltaget ved VM, og de bedste resultater er to deltagelser i kvartfinalerne, der blev opnået ved henholdsvis VM i 1970 og VM i 1986, to slutrunder der begge blev afholdt i Mexico.

Mexico har endvidere fem gange deltaget i Confederations Cup. Det bedste resultat i turneringen blev opnået i 1999-turneringen, som man på hjemmebane vandt efter finalesejr over Brasilien.

Resultater

VM

CONCACAF Gold Cup

Confederations Cup

Flest landskampe

Flest landsholdsscoringer

Trænerhistorie

Eksterne henvisninger 
 Forbundets hjemmeside

Fodboldlandshold i Mellemamerika
Landshold
Den danske Købstadsforening

Den danske Købstadsforening eller blot Købstadsforeningen var en dansk interesseorganisation, hvis medlemmer var de større bykommuner i Danmark.

Organisationen blev dannet i 1873. Da mange af medlemmerne var havnebyer, tog Købstadsforeningen i 1917 initiativ til at stifte Sammenslutningen af danske Havne. I 1928 oprettedes Kommunernes Pensionsforsikring.

Op til kommunalreformen 1970 spillede organisationen en væsentlig rolle gennem sin repræsentation i kommunalreformkommissionen. Som følge af reformen indgik Købstadsforeningen sammen med De Samvirkende Sognerådsforeninger i Danmark og Foreningen af Bymæssige Kommuner fra 1970 i Kommunernes Landsforening.

Blandt formændene for Købstadsforeningen er Christian Lehmann Pagh i tiden 1909-1912, Charles Nanke 1916-17 og Hans Peter Hansen, der sad 1929-1946.

Etableret i 1873
Ophørt i 1970
Købstadsforening
Købstadsforening
Christian Lehmann Pagh

Christian Lehmann Pagh (17. januar 1841 i Fredericia – 8. april 1912 i Bogense) var en dansk kancelliråd, bogtrykker og politiker.

Pagh var uddannet bogtrykker og blev derefter tilknyttet Fredericia Avis. Han grundlagde i 1865 Bogense Avis, som han drev frem til 1904. Fra 1869 til 1912 sad han i Bogense Byråd, og i 1902 blev han medlem af Landstinget, som han fra 1904 og frem til 1912 var formand for, valgt for partiet Højre. 

Udover sit politiske virke havde Pagh flere bestyrelsesposter, bl.a. som næstformand i Håndværksrådet, Arbejdsgivernes Ulykkesforsikring, Fællesrepræsentationen for dansk Industri og Haandværk og Teknologisk Institut, formand for Dansk Provinsbogtrykkerforening og for Købstadsforeningen, sidstnævnte fra 1909. Han var desuden medstifter af Nordfynske og Nordvestfynske Jernbaner, ligesom han var primus motor i etableringen af Varelotteriet, hvor han også var bestyrelsesmedlem, og Teknologisk Institut.

Han var formand for Bogense Banks repræsentantskab og for Bogense tekniske Skoles bestyrelse, medlem af Odense Amts skoleråd, i bestyrelsen for Nordisk Forening til økonomisk Samarbejde og medlem af Toldrådet fra 1910

1. april 1912 blev han som den sidste i Danmark udnævnt til etatsråd. Han var også Ridder af Dannebrog og Dannebrogsmand.

Han var gift med Ida Elisabeth Pagh, født Michelsen (død 1908).

Kilder 
 Kraks Blå Bog 1910

Referencer

Eksterne henvisninger 
 

Personer fra Fredericia
Erhvervsfolk fra Danmark
Landstingsmedlemmer i 1900'erne
Landstingsmedlemmer i 1910'erne
Chefredaktører fra Danmark
Landstingsmedlemmer fra Højre (1881-1915)
Riddere af Dannebrog
Kommunalpolitikere fra Danmark
Foreningsformænd fra Danmark
Bogtrykkere fra Danmark
Personer i Kraks Blå Bog (afdøde)
Personer i Dansk Biografisk Leksikon
Formænd for Kommunernes Landsforening
Adam Egede-Nissen

Adam Hjalmar Egede-Nissen (29. juni 1868 i Levanger – 4. april 1953 i Bærum) var en norsk politiker som i løbet af sin politiske karriere repræsenterede Venstre, Arbeiderpartiet og Norges Kommunistiske Parti i Stortinget. Han var også formand for NKP mellem 1934 og 1946. Som stortingsrepræsentant var han indvalgt for Vadsø.

Egede-Nissen studerede filologi fra 1886 og arbejdede samtidig indenfor postvæsenet. Han blev postmester i Vardø i 1897 og blev i 1900 formand for Venstre-foreningen samme sted. Han blev medlem af Stortinget i 1900 og repræsenterede Venstre, men skiftede i 1905 til Arbeiderpartiet. Under en rejse til Rusland i 1918 fik han kontakt med bolsjevikkerne og deltog i forberedelserne forud for stiftelsen af Komintern. Fra 1918-1923 var han hovedbestyrelsesmedlem i Arbeiderpartiet, og fra 1921 atter stortingsmedlem. Han blev i 1923 et af de stiftende medlemmer af Norges Kommunistiske Parti, som han fra 1934 til 1946 var formand for. Under 2. verdenskrig var han i eksil i først Island, senere Canada og USA, indtil han i 1944 vendte han tilbage til Finnmark, hvor han deltog i kampen mod Nazi-Tyskland.

Kilder og eksterne henvisninger 
 

Stortingsrepræsentanter fra Arbeiderpartiet
Stortingsrepræsentanter fra Venstre (Norge)
Stortingsrepræsentanter fra Norges Kommunistiske Parti
Spiserørskræft

Spiserørskræft er en malign kræftsygdom, der opstår som følge af celleforandringer i den slimhinde, der sidder i spiserøret. 

Det primære symptom på sygdommen er synkebesvær i forbindelse med indtagelse af mad. Først sent i sygdomsstadiet oplever patienten egentlige smerter. Behandlingen omfatter operation og/eller strålebehandling.

Sygdommen er med ca. 400 tilfælde årligt i Danmark relativt sjælden, og den rammer næsten altid mennesker over 60 år og primært mænd. Rygning og højt alkoholforbrug øger risikoen for spiserørskræft. Overlevelseschancerne er begrænsede; blot 13 procent er i live tre år efter at være blevet diagnosticeret med sygdommen.

Referencer 

Kræftsygdomme
Outside Studios

Outside Studios er et indsspilningsstudie lokaliseret i Hook End Manor, Checkendon, Oxfordshire, England.

Pladestudier
East Sheen

East Sheen er en forstad til London, England i Richmond upon Thames.

Referencer 
Fodnoter

Richmond upon Thames
Baker Street (sang)

"Baker Street" er en sang skrevet af Gerry Rafferty, først udgivet i 1978.

Hitlister

Ugentlige hitlister

Århistlister

Referencer

Eksterne henvisninger 
 

Sange fra 1978
Mayfair Recording Studios

Mayfair Recording Studios var et pladestudie, der lå i Primrose Hill, London, England. Studiet blev oprindeligt etableret i Mayfair, London i 1960'erne, hvilket gav studiet sit navn. Mange notable kunstnere og musikere har indspillet musik i studiet, heriblandt Bucks Fizz, Tina Turner, Cliff Richard, The Clash, Pink Floyd, Bee Gees, Blur, Nigel Kennedy og Kroke, og The Smiths.

Studiet lukkede i 2008.

Referencer 

Pladestudier
Ophørt i 2008
Combi coupé

Combi coupé var en bilmodel produceret af Saab, og var navnet på deres hatchbackmodeller. Det er i princippet en hatchback designet mere som en coupé.

Navnet blev først brugt på Saab 99, men man diskuterede også at videreudvikle Saab 96. Man kom så langt at man lavede nogle prototyper kaldet Saab 98, men valgte ikke at gå videre med dem. Combi coupé-navnet blev også brugt af f.eks. Mazda til Mazda 626 fra midten af 1990'erne.

I USA kaldes stilen "Wagon Back".

Se også 
 Hatchback
 Liftback
 Stationcar
 Sedan (bil)

Biler efter karrosseri
Saab-bilmodeller
Trongårdens IF

Trongårdens Idræts Forening, Trongårdens IF eller TIF er en dansk atletikklub stiftet i 1964. Klubben er hjemmehørende på Lyngby Stadion, der er beliggende i Lyngby-Taarbæk Kommune.
 
Siden 1970'erne har Trongårdens IF tilhørt den absolutte elite i dansk atletik. Klubbens kvindehold dominerede dansk atletik i en lang årrække og vandt det danske holdmesterskab ti gange i perioden 1974 til 1986. Klubbens aktive har vundet mere end 550 danske mesterskaber (individuelt og stafet/hold), hvoraf cirka halvdelen er vundet af ungdommerne.

Arrangementer 
Trongårdens IF arrangerer hvert år en række motionsløb blandt andet; Grøn 10'er og Lyngby Sø Rundt og i Sorgenfri Slotshave. Desuden er Trongårdens IF arrangør af atletikstævner på Lyngby Stadion blandt andet; Lyngby Ungdoms Games og Lyngby Games, der hvert år samler den danske elite og en række udenlandske atleter.

Se også 
 :Kategori:Atleter fra Trongårdens IF

Eksterne kilder/henvisninger 
 Dansk Atletik Forbunds Trongårdens IF statistik 
 Trongårdens IF´s hjemmeside 

Atletikklubber i Danmark
Lyngby-Taarbæk Kommune
Etableret i 1964
Jacques Faure

Jacques Marie Alfred Gaston Faure (født 2. marts 1904 i Bordeaux, død 9. april 1988 i Paris) var en fransk general i hæren og idrætsmand. Faure kæmpede i De frie franske styrker under anden verdenskrig. Han udmærkede sig i slaget om Narvik og blev for dette tildelt Krigskorset, Norges fremmeste udmærkelse. Faure er også kendt som deltager i kupforsøg i Algeriet i 1961.

Alpejæger 
Faure gjorde militærtjeneste som alpejæger og faldskærmssoldat og tog derefter militær uddannelse ved militærakademiet École spéciale militaire de Saint-Cyr. Han tjenestegjorde ved den 13. alpejægerbataljon og var fra 1932 til 1938 leder for Frankrigs militære skilandshold. Han deltog i øvelsen militært patruljeløb under de olympiske vinterlege i Garmisch-Partenkirchen i 1936.

Anden verdenskrig 
Under anden verdenskrig tjenestegjorde Faure i general Béthouarts stab. Han blev med det fransk-polske ekspeditionskorps sendt til Norge og kom i maj i kamp mod tyske invasionsstyrker i Nordnorge. Faure udmærkede sig i slaget om Narvik og blev etter krigen dekoreret også fra norsk side. 

Efter den allierede tilbagetrækning fra Norge i juni 1940 sluttede Faure sig til De frie franske styrker. Han tjenestegjorde først i London og derefter fra november 1940 til 1942 i Marokko. I marts 1943 blev han stationeret i Alger. Faure deltog i kampene i Italien og derefter i befrielsen af Frankrig.

Efter verdenskrigen 
Faure tjenestegjorde til 1946 i generalstaben. Han havde så opgaver knyttet til de franske faldskærmsjægerafdelinger. Fra 1952 til 1953 var han militærguvernør ved generalstaben i Wien i det allieretkontrollerede Østrig. I september 1956 blev han beordret til Algeriet, hvor Frankrig kæmpede en krig mod arabiske nationalister. 

Faure var en del af kredsen som planlagde statskup mod præsident Charles de Gaulle for at forhindre Algeriets selvstændighed. I 1956 blev kupplanerne afsløret og Faure blev fængslet i 30 dage. Han deltog også i det såkaldte generalkup i april 1961 og blev idømt 10 års fængsel for dette. I 1968 blev han benådet.

Udmærkelser 
I 1946 blev Faure tildelt det norske Krigskorset med sværd for sin indsats under kampene mod de tyske invasionsstyrker i 1940. Han blev også dekoreret med det franske Croix de Guerre med fem palmer, Croix de la Valeur militaire med palme og Médaille de l'Aéronautique. Han var kommandør af Æreslegionen og af Ordenen for sportsfortjenester.

Referencer 

Generaler fra Frankrig
Sportsfolk fra Frankrig
Modtagere af Krigskors (Frankrig)
Personer fra Bordeaux
Riddere af Æreslegionen
Jan Cordius

Jan Cordius (født 12. april 1966) er en tidligere dansk atlet.

Cordius var frem til och med 1992 medlem af Fredensborg AK derefter i Sparta Atletik. Han deltog i VM i Gøteborg 1995i diskoskast.
Han er indehaver af den danske rekord i kastefemkamp med 4895 point sat 4. juni 1995 og har haft den danske rekord i hammerkast. Han har vundet 15 danske mesterskaber. Efter karriernen som kaster har han gennemført et maratonløb

Cordius er uddannet som Ergoterapeut og har blandt andet arbejdet på Bispebjerg Hospital. Har tidligere arbejdet 18 år for Nike Danmark.
I dag er han selvstændig og laver sensomotoriske ortopædiske indlægssåler.

Danske mesterskaber 
   1998    Diskoskast 51,46
   1997    Diskoskast  54,38
  1996    Vægtkast  20,89
  1996    Kastefemkamp  4720p
  1995    Kuglestød  17,03
  1995    Diskoskast  55,96
  1995    Hammerkast  68,98
  1994    Vægtkast  21,14
  1994    Diskoskast  52,94
  1994    Hammerkast  64,52
  1994    Kuglestød  14,97
  1993    Kuglestød inde   16,36
  1992    Diskoskast  53,70
  1992    Vægtkast  19,08
  1992    Hammerkast  66,72
  1992  Kuglestød  15,63
  1991    Diskoskast  54,84
  1991    Hammerkast  64,56
   1991  Vægtkast  19,48
   1991  Kuglestød  15,01
   1990    Hammerkast  62,54
   1990  Vægtkast  20,18
   1990  Diskoskast  50,26
   1990  Kuglestød 14,90
   1989   Hammerkast 63,10
   1989    Diskoskast  50,28
   1989  Spydkast  64,64
  1987    Hammerkast  56,22

Personlige rekorder 
 Kuglestød: 17,03 1995
 Diskoskast: 61,16 24. juli 1995
 Hammerkast: 70,54 4. juni 1995
 Vægtkast: 21,36 1995
 Spydkast: 65,68 1993
 Kastefemkamp: 4895 point 4. juni 1995 (DR)

Eksterne henvisninger 
 DAF i tal – Jan Cordius 
 

Atleter fra Sparta Atletik
Atleter fra Fredensborg AK
Diskoskastere fra Danmark
Hammerkastere fra Danmark
Nastassja Kinski

Nastassja Aglaia Kinski (født 24. januar 1961 i Berlin) er en tysk skuespiller, der som purung vakte opsigt med vovede roller og blev verdensberømt med titelrollen i Roman Polanskis Tess (1979). Hendes rigtige navn er Nastassja Aglaia Nakszynski og hun er datter af skuespilleren Klaus Kinski, men der er uenighed om hendes fødselsår, som hun selv (da hun som teenager var kæreste med den ca. 30 år ældre Roman Polanski) har hævdet er 1959.

Udvalgte film 
 Falsche Bewegung (1975)
 To the Devil a Daughter (1976)
 Tess (1979)
 Cat People (1982)
 One from the Heart (1982)
 Hotel New Hampshire (1984)
 Paris, Texas (1984)
 Revolution (1985)
 In weiter Ferne, so nah! (1993)
 Terminal Velocity (1994)
 Fathers' Day (1997)
 One Night Stand (1997)
 Playing by Heart (1998)
 Savior (1998)
 Your Friends & Neighbors (1998)
 Inland Empire (2006)
 The Nightshift Belongs to the Stars (kortfilm, 2013)
 Sugar (2013)

Litteratur 
 Jo Burger: Nastassja Kinski – Unser raetselhafter Weltstar (A.C. Verlag, 1983)
 Nicolas Barbano: Hvad blev der egentlig af Nastassja Kinski?! (Super PS nr. 1, 1994)
 Nicolas Barbano: 70'ernes sexkilling (Film & Tv Guiden nr. 9, 1995)
 Nicolas Barbano: Ansigt til ansigt med verdens smukkeste kvinde! (Levende Billeder nr. 123, 1996)
 Kristian Lindberg: Kvinden med pythonslangen fylder 50 (Berlingske Tidende, 24.1.2011)

Noter

Eksterne henvisninger 

 

Skuespillere fra Tyskland
Gregory Dark

Gregory Dark, egtl. Gregory Hippolyte Brown (f. 12. juli 1957 i Los Angeles, USA), er en amerikansk filminstruktør, der revolutionerede pornofilmens æstetisk med den MTV-inspirerede New Wave Hookers (1985). Han har sidenhen også instrueret mainstreamfilm såsom thrilleren Animal Instincts (1992) med Delia Sheppard, gyseren See No Evil (2006), episoder af tv-serien Oz (1997-2003) samt ca. 150 musikvideoer til bl.a. Britney Spears' From the Bottom of My Broken Heart.

Litteratur 
 Nicolas Barbano: "Jeg vil dehumanisere mennesker gennem sex", interview i Levende Billeder nr. 121, 1996
 Rouben M. Hyde: "Jeg elsker at chokere", interview i PS Pige-Special nr. 7, 1996

Eksterne henvisninger 
 

Filminstruktører fra USA
Lars Pedersen (atlet)

Lars Dines Pedersen (født 12. maj 1966) er en tidligere dansk atlet, som var medlem i Frederiksberg IF og Sparta Atletik fra 1980.

Lars Pedersen vandt i 1983 i en alder af 17 år DM på 200 meter. 

Lars Pedersens træner var Bogdan Gierajewski.

Lars Pedersen er bror til Lone Pedersen

Personlige rekorder 
 100 meter: 10,47 1988
 200 meter: 20,88 1989
 300 meter: 33,53 25. maj 1996 (DR)
 400 meter: 47,47 1989
 110 meter hæk: 14,41 1989
 200 meter hæk: 24,2h 1991

Ekstern henvisning 
 DAF i tal – Lars Pedersen 
 IAAF – Lars Pedersen profil

Sprintere fra Danmark
Atleter fra Sparta Atletik
Atleter fra Frederiksberg IF
Teatro Malibran

Teatro Malibran, tidligere Teatro San Giovanni Grisostomo, er et operahus i Venedig. Det er kendt for sin store betydning for opera i det 17. og 18. århundrede. Teatret er rigt udsmykket og indeholder fem etager med teaterbokse og en stort parterre.

Teatro Malibran blev tegnet af Thomas Bezzi for Grimani-familien, og teatret blev indviet under karnevallet i 1678 med en opførelse af Vespasiano af Carlo Pallavicino. Teatret havde den største scene i Venedig og var kendt for sine ekstravagante produktioner og gode sangere som fx Margherita Durastanti, der var teatrets prima donna fra 1709 til 1712. I teatrets storhedstid var komponister som Carlo Francesco Pollarolo, Alessandro Scarlatti og Georg Friedrich Händel tilknyttet teatret.

I 1730'erne satte en nedgangstid imidlertid ind for teatret, selvom det kunne holde sin position som det førende teater i Venedig indtil midten af det 18. århundrede. I 1737 da Carlo Goldoni fik ansvaret for teatret, begyndte man at opføre en del skuespil, herunder en del komedier af Goldoni selv. I 1755 åbnede Grimani-familien et nyt og mindre teater, Teatro San Benedetto, hvilket førte til, at San Giovanni mistede betydning i Venedigs teaterliv.

Efter den franske besættelse af Venedig var teatret et af de få teatre, der ikke blev lukket. I 1819 blev det solgt til Giovanni Gallo, som ændrede dets navn til Teatro Malibran i 1837 for at ære den berømte spanske mezzo-sopran, Maria Malibran. I 1849 vendte østrigerne tilbage til Venedig; i protest herover lukkede alle teatre – med undtagelse af Teatro Malibran.

Efter at have været lukket i en række år blev teatret genåbnet i 1919 og var et aktivt center for opera og operette – og for film – i første halvdel af det 20. århundrede. I 1992 købte kommunen teatret; ved den lejlighed blev det restaureret og udvidet.

Teatro Malibran var midlertidigt hjemsted for orkestret fra Teatro La Fenice efter branden på Fenice.

Operahuse i Italien
Bygninger, konstruktioner og anlæg i Venedig
Steen Hedegård

Steen Hedegaard født Andersen 12. september 1945 er en tidligere dansk atlet medlem af Esbjerg Atletik Forening, Sparta Atletik og senere Holte Atletik.

Hedegaard er indehaver af den danske rekord i diskoskast med 61,30m, som han kastede på Tårnby Stadion 30 august 1977. Han blev dermed den første dansker over den magiske 60 meter-grænse. Steen Hedegårds rekord er den ældste stående danske rekord i atletik.

Danske mesterskaber 
  1977 Diskoskast 55,77m  
  1973 Diskoskast 51,22m 
  1972 Diskoskast 52,08m
  1971 Diskoskast 49,38m

Eksterne henvisninger 
 "Officielle Efterretninger" og "DAF i tal" 
 IAAF – Steen Hedegård profil

Diskoskastere fra Danmark
Atleter fra Esbjerg AF
Atleter fra Sparta Atletik
Atleter fra Holte IF
Zezam

I april 2008 lancerede Danske Spil Zezam. Det er en række spil, hvor man enten kan vælge at spille alene mod Danske Spil eller i et fællesspil mod andre spillere. 

For fællesspillene gør det sig gældende, at spillene bliver afgjort af den enkelte spillers handlinger og valg undervejs.

Der er fire forskellige fællesspil:

 Yatzy: Den spiller eller de spillere der har fået flest point, når spillet afsluttes vinder. Yatzy kan spilles med både 5- terning og 6- terning. 

 Whist: Den spiller eller de spillere der har fået flest point, når spillet afsluttes vinder. 

 Hjerterfri: Når en spiller får over 100 point, vinder den eller de spillere der har færrest point. Hjerterfri kan spilles til 100 point eller som én runde. 

 Ludo: Den spiller der først får sine brikker hjem vinder spillet. Ludo kan spilles med Ludo-terning eller med almindelig terning.

Solospil 

Solospillene kom først på banen i november 2008. Det handler for spilleren om at få tre matchende symboler for at vinde. Der er følgende solospil:
 Slå tre ens
 Jockey
 Automaten
 Juveljagt
 UFO
 Ordleg
 Æggejagt
 Guldvulkanen

Eksterne kilder/henvisninger 
 Zezam
 Yatzy 
 Hjerterfri
 Ludo
 Whist

Spil og lege
Danske Spil
Erling Eckersberg

Erling Carl Vilhelm Eckersberg (25. september 1808 i København – 27. november 1889) var en dansk kobberstikker.

Han var søn af Christoffer Wilhelm Eckersberg, uddannede sig til kobberstikker under Oluf Bagge, medens han samtidig lærte at tegne på Kunstakademiet, hvis sølvmedaljer han vandt 1831. 2 år efter tilkendtes den store guldmedalje ham for et stik efter den lille van Eyck i Den Kongelige Malerisamling, og fra 1. januar 1834 fik han Akademiets rejsestipendium for 3 år og arbejdede navnlig i Paris og Parma. Blandt hans blade er Fiskere fra Hornbæk, efter faderens maleri, vistnok det bedste. For øvrigt havde han en fast stilling som kobberstikker ved Nationalbanken, indtil han i 1871 tog sin afsked på grund af svækket syn. Døde 27. november 1889, ugift.

Eksterne henvisninger 

 

Kobberstikkere fra Danmark
Danskere i 1800-tallet
Personer fra København
Personer i Dansk Biografisk Leksikon
Keno

Keno er en type talspil, hvor spilleren skal gætte op til 10 tal ud fra de 20 tal, der bliver trukket iblandt 70 mulig.
Spiltypen har eksisteret i Danmark siden 26. januar 2004 og det udbydes fra Danske Spil.

Der gættes på to op til 10 tal, og oddsne bliver højere, jo flere tal der gættes på. Tallene bliver trukket hver dag. 

Det er muligt at spille både som almindelige manuelle rækker, men Keno kan også spilles som systemspil og lynspil. Der er yderligere en mulighed i form af de to lynspil, StoreKeno og LilleKeno.

Den største danske Kenogevinst er vundet 8. november 2009 og var på 20 millioner kroner.

Eksterne kilder/henvisninger 
 Keno

Lotterier fra Danske Spil
Boxen

Danske Spils talspil Boxen er bedst kendt for, at både Hilda Heick og Keld Heick har været værter på det tv-program, hvor tallene til spillet blev trukket.
 
Selve spillet er et bankolignende spil, hvor man vinder 1. præmien, hvis man har Fuld plade, hvilket vil sige 18 tal blandt 75 mulige.
 
Inden det kommer så vidt, er der dog også gevinster til elementer kaldet Ramme og Centrum. TV-programmet er en quiz, der sendes på DR1, hvor seerne så samtidig kan sidde hjemme og krydse af på kvitteringerne. Selve spillet så dagens lys 26. august 2002, og tv-programmet, der hed Vind Boxen med Keld Heick som studievært, startede få dage senere – 1. september 2002.

Eksterne kilder/henvisninger 
 Boxen
 

Lotterier fra Danske Spil
DR-programmer
Benjamin Franklin Butler

Benjamin Franklin Butler kan henvise til flere personer, blandt andre:
 Benjamin Franklin Butler (jurist) (1795-1858), amerikansk justitsminister
 Benjamin Franklin Butler (politiker) (1818-1893), guvernør i Massachusetts